CELEX: C2005/217/118
Language: et
Date: 2005-09-03 00:00:00
Title: Kohtuasi T-278/05: The Black & Decker Corporation 20. juuli 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

3.9.2005   
            
            
               ET
            
            
               Euroopa Liidu Teataja
            
            
               C 217/59
            
         The Black & Decker Corporation 20. juuli 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-278/05)
   (2005/C 217/118)
   Hagiavaldus esitati inglise keeles
   The Black & Decker Corporation, asukoht Towson, Maryland (USA), keda esindas solicitor P. Harris, esitas 20. juulil 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu.
   Apellatsioonikojas oli teine menetluspool Atlas Copco Aktiebolag, asukoht Stockholm (Rootsi).
   Hageja palub Esimese Astme Kohtul:
   
               —
            
            
               tühistada Siseturu Ühtlustamise Ameti esimese apellatsioonikoja 3. mai 2005. aasta otsus (asi R 792/2004-1);
            
         
               —
            
            
               tunnistada vastulause menetluses B623 688 vastuvõetamatuks;
            
         
               —
            
            
               mõista nii käesoleva menetluse kui ka tehtava otsuse peale esitatava apellatsioonkaebusega seotud hageja kulud välja Siseturu Ühtlustamise Ametilt.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Hageja
            
         
               Asjaomane ühenduse kaubamärk:
            
            
               Mustakollasevärviline ja tööriista kujuline kaubamärk klassi 7 kuuluvatele kaupadele (elektrilised käsitööriistad jms).
            
         
               Teise kaubamärgi või tähise omanik vastulausemenetluses:
            
            
               Atlas Copco Aktiebolag
            
         
               Teine kaubamärk või tähis:
            
            
               Registreerimata kaubamärgid ja tähised, mida kasutatakse kõigis liikmesriikides kauplemisel mootoril põhinevate tööriistadega.
            
         
               Vastulausete osakonna otsus:
            
            
               Lükata vastulause vastuvõetamatuse tõttu tagasi.
            
         
               Apellatsioonikoja otsus:
            
            
               Tühistada vaidlustatud otsus ja saata asi tagasi vastulausete osakonnale uueks läbivaatamiseks.
            
         
               Esitatud õiguslikud alused:
            
            
               Hageja väidab, et vastulause oleks tulnud vastuvõetamatuks tunnistada, kuna selles ei olnud piisavalt selgelt märgitud vastulause aluseks olevaid varasemaid kaubamärke ja tähiseid, mis on vastuolus komisjoni määruse nr 2868/1995 (1) eeskirja 18 lõikega 1.
            
         
      (1)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta, ELT L 303, 15.12.1995, lk 1.